Babat Gangsa

Gangsa Babat (carakan: ꦧꦧꦠ꧀ꦒꦁ​ꦱ) yaiku olahan saka babat sapi khas kutha Semarang kang diolah kanthi cara digangsa (dimasak kanthi cara nganggo digorèng banjur diulet ing gula) kaliyan bumbon rempah-rempah pinilih. Babat nduwèni rasa gurih, manis, lan pedhes sithik agawé rasa khas kang nora bisa katemu saka olahan liyané.

 Sujarah 
Babat gangsa yaiku babat kang cara masake digangsa. Asale saka Kutha Semarang, Jawa Tengah. Babat gangsa muncul ing antawis abad-20. Babat gangsa iki diduga wus ana ing jaman panjajahn koloniyal Indhiya Walanda. Biyèn babat gangsa iki lumrahé dipangan karo kuli, bakul, utawa wong kang nyambut gawe ana ing plabuhan amarga regané kang murah lan maregi. 

Sanadyan Semarang kalebu ing ranah pesisir, ananging panganan siji iki digawe saka daging babat rajakaya. Nanging uga ana panganan kang diolah saka sapi kang lumrahé akèh ing tlatah tengah (pejeroné Pulo Jawa).

Ing kutha Semarang olahan masakan babat gangsa iki didol barengan karo sega gorèng babat, lan lumrahé dilapakaké ing pinggiring dalan déning para padagang utawa uga ing rumah makan.

 Resèp 
Sadurungé ngolah babat dadi babatt gangsa kudu dipasthèkakaké babat kang bakal diokal kudu wus siyap kanggo dioalah, kudu kang wus diresiki lan bisa digodhog sadurungé digangsa nganti empuk lan ora mambu prengus utawa liyané. Babat jarit kang wernané ana bagéyan ireng-irenge iku wus bisa diolah lan dimasak gangsa, nanging yèn ora dhemen karo bagéyané iku bisa dikerok nganti putih banjur lagi digangsa.

Bahan lan bumbon kang prelu kacepakaké yaiku: 

 babat sapi
 1.5 liter banyu putih kanggo nggodhog
 1 séndhok mangan uyah
 5 siyung bawang putih, dithuthuk
 3 cm jaé, dithuthuk
 3 lembar godhong salam
 1 lanjar seré, dithuthuk
 3 séndhok mangan lenga gorèng kanggo nggangsa.

Lalu, akang dibutuhaké kanggo bumbu alusé yaiku:

 8 iji lombok rawit abang
 5 iji lombok abang kriting
 7 siyung bawang
 5 siyung brambang
 1 séndhok tèh trasi
 2 séndhok tèh uyah
 1 séndhok tèh mrica kang wus lembut.

Cara ngolahé kaya ing ngisor iki:

Godhog babat kang wus diresiki karo uyah, bawang, jaé, lan godhong salam nganti empuk. Yèn wus empuk banjur atuské, kethoki, lan inggirkaké.
Panasaké lenga, cemplungaké brambang nganti wernané rada soklat lan arum. Banjur, cemplungaké bumbu kang wus lembut, laos, seré gangsa nganti arum.
Cemplungaké babat kang wus dikethoki, tambah kécap, panyedhep, kaldhu, lan banyu. Masak babat nganti angresep lan banyuné susut. Masak nganti tanek lan babat gangsa siyap kasajèkaké.

 Rujukan 

Kategori:WikiSemawis
Kategori:Dana Wiki GSF25 Wikimedia Yogyakarta